In nomine sanctæ et individuæ Trinitatis. Veniat adapertum omnibus tam presentibus quam futuris, qualiter venit quidam miles, nomine Harveus, nostram communem implorans benivolentiam, ut concederemus Deo et Sancto Petro Cluniacensi, cui domnus Hugo abbas magis prodesse quam preesse videtur, quandam æcclesiam quæ dicitur Vetus Domziacus, et est dedicata in honore sancte Dei genitricis semper virginis Mariæ, quam ipse Harveus tenebat de Sancto Stephano et de pontifice Autisioderensi æcclesiæ famulante. Nos vero beatissimi Petri apostolorum principis locum valde diligentes, petitionem suam suscepimus, et ad laudem et gloriam sacratissimi nominis Dei, ego Gausfredus, Deo favente æcclesiæ Autissiodorensis episcopus, in presentia filiorum spiritalium meorum, hanc supradictam æcclesiam quæ dicitur Vetus Domziacus dedi Deo et Sancto Petro Cluniacensi, rogatu Harvei et nutu filiorum suorum, scilicet Raginaldi, Gaufredi, Arvei, Hugonis, et quicquid ad eam pertinere videtur. Si quis vero, ex proprietatis suæ rebus ad domnum Harveum ex nostro pertinentibus aliquid huic loco pro salute sua voluerit concedere, ut juste concedat, ex Dei parte, et nostram licentiam habeat, excepto Saxiaco et his que ad ipsum pertinent, et excepta æcclesia Veterigiomo; eo vero tenore, ut absque contumatia ex debito reddantur nobis, et debitam subjectionem quam actenus obtinuimus non amittamus, et ita absolute ista stabilimus, ut a nemine virorum mos ullus sive aliqua consuetudo suscipiatur. Si quis vero tam detestabilem rem fecerit, ut hæc calu[m]pniare presumat, nostri anathematis jaculo percussus in perpetuum da[m]pnatus patiatur. Facta sunt hæc publice in Autisiodorensi claustro, in presentia canonicorum, mense marcio, die sabbati, anno ab incarnatione Domini M..... et ab ordinatione domni episcopi anni tres, regnante Henrico rege in Francia, luna vero vicesima IIII. S. Gofredi archidiaconi. S. Hugonis prepositi. S. Agani decani. S. Geraldi cantoris. S. Rotberti presbiteri. S. Bernuini, Garini, Hugonis, Rodulfi. S. Wilelmi. S. Algalonis. S. Narduini. S. Lamberti, Goscelmi. S. Landonis. S. Iterii. S. Aganonis. S. Hugonis, Hugonis. S. Girardi, Blaini, Henrici pueri. S. Frodonis. S. Gosfredi, Gosfredi, Widonis.